କିଶୋରୀ ଗର୍ଭାଧାନ

କିଶୋରୀ ଗର୍ଭାଧାନ କୁହାଯାଏ ଯେତେବେଳେ ୨୦ ବର୍ଷରୁ କମ୍ ମହିଳା ଗର୍ଭଧାରଣ କରନ୍ତି । ଡିମ୍ବୋଦୟ (ovulation)  ଆରମ୍ଭ ହେବା ପରେ ଯୌନ ସମ୍ପର୍କ ରଖିଲେ ଗର୍ଭଧାରଣ ହୋଇପାରେ, ଯାହା ପ୍ରଥମ ଋତୁସ୍ରାବ (menarche) ପୂର୍ବରୁ ହୋଇପାରେ । ଭଲ ପୋଷଣ ପ୍ରାପ୍ତ ଝିଅମାନଙ୍କର ଋତୁସ୍ରାବ ସାଧାରଣତଃ ୧୨ କିମ୍ବା ୧୩ ବର୍ଷ ବୟସରୁ ଆରମ୍ଭ ହୋଇଥାଏ ଓ  ସ୍ୱଳ୍ପ ଆୟକାରୀ ଦେଶରେ ଏହା ସାଧାରଣତ ୧୪ ବର୍ଷ ବୟସର ସାମାନ୍ୟ ପରେ ଆରମ୍ଭ ହୁଏ । 

ଏକ୍ଲାମ୍ପସିଆ, ଗର୍ଭଧାରଣର ରକ୍ତହୀନତା, ପ୍ରସବ ପୂର୍ବରୁ ଜନ୍ମ, ପ୍ରସବ ପରବର୍ତ୍ତୀ ସଂକ୍ରମଣ, ପ୍ରସୂତି ଫିସଚୁଲା ଏବଂ ପ୍ରସବ ହେବାର ଆଶଙ୍କା ଏହି ବୟସରେ ଅଧିକ ଥାଏ ।   ଗର୍ଭଧାନର ଜଟିଳତା ଯୋଗୁ ୧୫ରୁ ୧୯ ବର୍ଷ ବୟସର ବାଳିକାମାନଙ୍କ ମୃତ୍ୟୁର ଏକ ପ୍ରମୁଖ କାରଣ ଅଟେ ।  ୧୫ ବର୍ଷରୁ କମ୍ ବୟସରେ ମାତୃ ମୃତ୍ୟୁ ଆଶଙ୍କା ପାଞ୍ଚ ଗୁଣ ଅଧିକ ହୋଇପାରେ । ଯୁକ୍ତରାଷ୍ଟ୍ରରେ ଯୌନ ସମ୍ପର୍କ ନ ରଖିବା ହେତୁ କମ୍ ଗର୍ଭ ହାରରେ ପରିଣତ ହୋଇଥିଲେ ମଧ୍ୟ ନିବୃତ୍ତ ଶିକ୍ଷା କାର୍ଯ୍ୟକ୍ରମ (abstinence education programs) ପ୍ରଭାବଶାଳୀ ନୁହେଁ । 

ନିମ୍ନ ଶିକ୍ଷା ଏବଂ ଦାରିଦ୍ର୍ୟ ସହିତ କିଶୋରୀ ଗର୍ଭଧାରଣ ଜଡ଼ିତ ଅଟେ । ଅନ୍ୟାନ୍ୟ ସଙ୍କଟ ମଧ୍ୟରେ ଶିଶୁ ବିବାହ, ଜନ୍ମ ନିୟନ୍ତ୍ରଣର ଅଭାବ, ପୋଷ୍ୟ ଚିକିତ୍ସାରେ ରହିବା,  ଧର୍ମ ଏବଂ ଯୌନ ଶୋଷଣ ଅନ୍ତର୍ଭୁକ୍ତ ହୋଇପାରେ ।    ଶିକ୍ଷାଗତ ହସ୍ତକ୍ଷେପ ଏବଂ ଜନ୍ମ ନିୟନ୍ତ୍ରଣ କରିବା ଯୋଗୁ ଅବାଞ୍ଛିତ କିଶୋରୀ ଗର୍ଭଧାରଣ ହ୍ରାସ ହୋଇପାରେ ।  

ପ୍ରାୟ ୨୦% କିଶୋରୀଙ୍କର ସନ୍ତାନ ଅଛନ୍ତି । କେବଳ ୨୦୨୩ ମସିହାରେ ପ୍ରତି ୧୦୦୦ରେ ୪୩ ଜଣ ମହିଳାଙ୍କର ୨୦ରୁ କମ ବୟସରେ ପିଲା ଅଛନ୍ତି ।  ପ୍ରତି ୧୦୦୦ରେ ଆଫ୍ରିକାରେ ୯୭ ହାର ଏବଂ ୟୁରୋପରେ ୧୩ ହାର ଅଟେ । ୧୯୯୦ରୁ ଯୁକ୍ତରାଷ୍ଟ୍ରରେ ଏହି ହାର ହ୍ରାସ ପାଉଛି । ବିକାଶଶୀଳ ଦେଶରେ ପ୍ରାୟ  ୧୫ରୁ ୧୯ ବର୍ଷ ବୟସରେ ୨୧ ନିୟୁତ ବୟସ୍କା ଗର୍ଭବତୀ ହୁଅନ୍ତି ଏବଂ ପ୍ରତିବର୍ଷ ୧୨ ନିୟୁତ ସନ୍ତାନ ଜନ୍ମ ହୁଅନ୍ତି । ପ୍ରାୟ ୬ ନିୟୁତ ଗର୍ଭପାତ କରିଛନ୍ତି ଓ ସେମାନଙ୍କ ମଧ୍ୟରୁ ଅନେକ ଅସୁରକ୍ଷିତ । ମାଆ ପାଇଁ ଅନେକ ନକାରାତ୍ମକ ପ୍ରଭାବ ଯେପରିକି ସାମାଜିକ କଳଙ୍କ, ଆର୍ଥିକ ସମସ୍ୟା ଏବଂ ଶିକ୍ଷା ବନ୍ଦହୋଇପାରେ । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki